ОБЩИНСКИ СЪВЕТ – ГР.ЛЪКИ, ОБЛАСТ ПЛОВДИВСКА

Гр.Лъки, ул.”Възраждане” №18, тел.03052/22 88, факс 03052/21 68, e-mail: laki\_obs@abv.bg

**П Р О Т О К О Л № 10**

**Днес, 28.01.2025г. /вторник/** от 16:30 часа в Заседателната зала на Общинска администрация – гр. Лъки се проведе заседание на постоянната комисия по образование, култура, здравеопазване, младежки дейности, спорт, социални дейности, вероизповедания и човешки права при Общински съвет - гр. Лъки. На заседанието присъстват четирима членове на комисията. Отсъства г-н Димитър Балабанов, подал уведомление за отсъствие. Заседанието има кворум и започва работа при следния дневен ред:

1. **Докладна записка с вх.№ 7/ 20.01.2025г.** относно:Приемане на Годишен отчетен доклад на Местната комисия за борба с противообществените прояви на малолетните и непълнолетните при община Лъки за 2024г. **Докл. Делчо Бакърджиев**

 Зам.кмет на община Лъки

*Г-жа Паракосова:* Колеги, продължаваме с комисията по образование, култура, здравеопазване, младежки дейности, спорт, социални дейности, вероизповедания и човешки права, която трябва да разгледа т.5 от предложения дневен ред. Докладната записка е във връзка с приемане на годишен отчетен доклад на Местната комисия за борба с противообществените прояви на малолетните и непълнолетните в община Лъки за 2024г.Всяка година Местната комисия ни предоставя такъв отчет,той е обсъждан и приет на заседание на местната комисия,проведено на 17.01.2025г. В годишния доклад е описано организационното състояние на местната комисия- тя е в 10-членен състав: председател, секретар и 8 члена, които са специалисти от различни обществени институции.Описана е дейността на комисията-всички реализирани дейности, участия в съвместни мероприятия с институциите, проведени превантивни програми, консултации,обучения.Дейността на обществените възпитатели е описана също,контролната дейност на МКБППМН и съответно има даден отчет на финансовите средства.Това е като цяло обобщено по докладната.Вносител е г-н Бакърджиев,давам думата.

 *Г-н Бакърджиев:*Няма какво друго да добавя.Информацията е предоставена подробно.

*Г-жа Паракосова:* Колеги, имате ли въпроси и коментари по докладната? Няма. Предлагам да гласуваме. Моля, който е „за“ да гласува.

Общ брой членове на комисията - 5

Брой присъствали на гласуването - 4

Брой гласували “За” - 4

Брой гласували “Против” - 0

Брой гласували “Въздържал се” - 0

**Приема се.**

*Г-жа Паракосова:* Благодаря Ви! С това комисията приключи своята работа. Закривам заседанието.

**Протоколист: Председател:**

/Десислава Чукалова / /Марияна Паракосова/